חוק האזרחים הוותיקים (תיקון מס' 13), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2537, עמ' 624, 2016-03-17T00:00:00+02:00
התיקון קובע כי השר לשוויון חברתי רשאי להורות כי אדם לא ישתתף בפעילויות מסוימות של המשרד המפורטות בתוספת לחוק, כגון השתתפות בכיתת לימוד לאזרחים ותיקים ופעילות בביתו של אזרח ותיק, הורשע בעבירה שמפאת מהותה, חומרתה ונסיבותיה אין הוא ראוי להשתתף בהן. 
בנוסף, התיקון מסמיך את השר לקבוע בצו, בהתייעצות עם שר המשפטים, פעילויות נוספות לעניין זה, אם סבר כי לשם שמירה על ביטחונם של אזרחים ותיקים או קטינים, ראוי להביא בחשבון את העבר הפלילי של המשתתפים באותה פעילות.